Οικολογικό μποϋκοτάζ και οικολογική συνείδηση: αιτίες, κίνητρα και επιδράσεις στην καταναλωτική συμπεριφορά
Creators: name: Μπελέκου, Στέλλα Ευθυμίου
Publisher: name: Aristotle University of Thessaloniki
Year: 2013
Subjects: Οικολογικό μποϋκοτάζ
Οικολογικός καταναλωτής
Εταιρική κοινωνική ευθύνη
Ecological boycott
Ecological consumer
Corporate social responsibility

description: Το μποϋκοτάζ είναι μία έννοια που κυριαρχεί πολλούς αιώνες στη ζωή των ανθρώπων και ιδίως στον τομέα της αγοράς. Ενδιαφέρον προκαλεί ένα συγκεκριμένο είδος μποϋκοτάζ, το οποίο βασιζόμενο στην συνεχόμενη αδιαφορία του ανθρώπου απέναντι στην βιωσιμότητα του οικοσυστήματος και στη διατήρηση του φυσικού πλούτου, θα μπορούσε να αναπτυχθεί παράλληλα με το οικολογικό κίνημα κατά την δεκαετία το ΄80. Ωστόσο δεν υπήρχε τόσο μεγάλη ανταπόκριση ούτε από τους καταναλωτές, ούτε από την ερευνητική κοινότητα. Η οικολογική καταστροφή που συντελείται σήμερα λόγω της αμελούς λειτουργίας των εργοστασιακών εγκαταστάσεων και της αδιαφορίας των εταιριών να τηρούν τις περιβαλλοντικές τους δεσμεύσεις επιβάλλουν τη διερεύνηση του οικολογικού μποϋκοτάζ ως μέσο πίεσης και αντίδρασης των καταναλωτών σε αυτή την ανεξέλεγκτη υποβάθμιση του φυσικού περιβάλλοντος. Κύριος στόχος της παρούσας εργασίας είναι να μελετήσει τα κίνητρα άσκησης του οικολογικού μποϋκοτάζ σε συνδυασμό με την οικολογική συνείδηση του καταναλωτή και την πιστότητα του απέναντι σε εταιρίες που παραβιάζουν τις περιβαλλοντικές και ηθικές υποχρεώσεις τους. Για το λόγο αυτό, επινοήθηκαν από την ερευνήτρια τέσσερα σενάρια με θέμα την ενδεχόμενη κατασκευή ενός εργοστασίου των εταιριών Samsung και Amita σε περιβαλλοντικά προστατευόμενες περιοχές της Ελλάδας και του εξωτερικού, στη Σαντορίνη και το νησί Jeju της Κορέας. Οι 32 καταναλωτές ανεξαρτήτου μορφωτικού επιπέδου και φύλου, που επιλέχθηκαν τυχαία, κλήθηκαν μέσω συνεντεύξεων διάρκειας περίπου 20 λεπτών να καταθέσουν την άποψη τους για τις εταιρίες Samsung και Amita και για την εταιρική κοινωνική ευθύνη. Παράλληλα, ερευνάται η οικολογική συνείδηση τους, καθώς και στο κατά πόσο η πιστότητα τους σε αυτές τις εταιρίες θα αποτελούσε εμπόδιο στην άσκηση του οικολογικού μποϋκοτάζ. Επιπροσθέτως, εξετάζεται κατά πόσο τα κίνητρα που ήδη έχουν καταγραφεί στη βιβλιογραφία και αναφέρονται στα υπόλοιπα μποϋκοτάζ έχουν ισχύ σε αυτό το είδος μποϋκοτάζ. Ειδικότερα, για το οικολογικό μποϋκοτάζ μελετάται εάν οι “οικολογικοί καταναλωτές” είναι αυτοί που ασκούν οικολογικό μποϋκοτάζ και σε τι βαθμό οι καταναλωτές επηρεάζονται από τον τομέα στον οποίο δραστηριοποιούνται οι επιχειρήσεις και την τοποθεσία στην οποία συντελείται η οικολογική καταστροφή.
description: Boycott is a dominant concept that prevails for many centuries in the human beings lives with a special interest in the marketplace. What is most significant is ecological boycott that focusing on the continuous human ignorance towards the sustainability of the ecosystem and the natural resources could have been developed along with the diffusion of the environmental movement during the ’80s. However, no response was noticed from consumers or scientists. Ecological destruction that is largely taking place nowadays due to the negligent operation of the factories premises and the enterprises’ indifference towards their environmental commitments imposes the research of ecological boycott as a means of reaction and protest against the environmental degradation. This paper aims to illuminate the motivation hidden behind the ecological boycott in regards with the consumer’s ecological consciousness and his reliability to companies that violate their environmental and ethical responsibilities. For this reason, four scenarios were invented by the researcher concerning the supposing construction of a factory ruled by Samsung or Amita in environmentally protected areas inside and outside Greece, viz Santorini and the island of Jeju in Korea. Thirty-two consumers, regardless of sex and educational level, selected by chance, were subjected to interviews lasting approximately 20 minutes to express their opinion on Samsung and Amita and the corporate social responsibility. Ecological conscience and to what extent fidelity on these companies could prevent consumers from boycotting is researched. In addition to, whether the incentives already been recorded in the literature and reported in other boycotts apply to this kind of boycott are examined. Concerning especially ecological boycott, is investigated whether “ecological consumers” are inclined to boycott and to what extent consumers are influenced by particular kinds of products produced by the companies causing ecological destruction and the location the ecological disaster happens.